text: La nova ministra d'Energia i Medi ambient va avalar l'informe ambiental del projecte Castor ! directe!cat
  directe ! a La República. N. 4126. Dimecres, 28 d'octubre de 2020 06:08 h
  Política Última actualització Dimarts, 5 de juny de 2018 13:00 h
  La nova ministra d'Energia i Medi ambient va avalar l'informe ambiental del projecte Castor
  Teresa Ribera té una taca negra al currículum: va signar la Declaració d'Impacte Ambiental favorable a la instal·lació del magatzem de gas
  Redacció | Teresa Ribera serà la nova ministra d'Energia, Medi ambient i Canvi Climàtic, el departament més ambiciós per Pedro Sánchez, clau per a definir la política energètica del futur que el PP va deixar a mig camí. L'experta en canvi climàtic va ser secretaria d'Estat en aquesta àrea amb José Luis Rodriguez Zapatero on va sortir salpicada pel cas Castor.
  La secretària d'estat de canvi climàtic del govern espanyol, Teresa Ribera, en roda de premsa des de Brussel·les
  Ministeri dEnergia i Medi Ambient, ministra, PSOE, Teresa Ribera
  En el seu càrrec públic, Ribera va ser l'encarregada de signar la Declaració d'impacte Ambiental (DIA) favorable al projecte del magatzem de gas Castor, gestionat per l'empresa de Florentino Pérez.
  El projecte es va paralitzar el setembre de 2013 després de provocar diversos sismes a la costa valenciana i tarragonina.
  El projecte faraònic que havia de ser el dipòsit més gran de gas natural de l'Estat situat davant la costa de Vinaròs i el delta de l'Ebre, va acabar sent una desfeta medi ambiental i social que ha costat uns 2.000 milions d'euros a les arques públiques.
  Els bancs creditors van demandar l'Estat i la fiscalia de Castelló va denunciar diversos tècnics del ministeri i de l'Institut Geològic i Miner. Ribera va ser apartada amb l'arribada del PP l'any 2011.
  Els primers noms del govern de Sánchez
  El president Pedro Sánchez està perfilant el seu executiu i ja ha triat els primers noms. A banda de Ribera a Medi Ambient, Sánchez ha designat persones de la seva confiança com Carmen Calvo a vicepresidència i al capdavant del recuperat Ministeri d'Igualtat i José Luis Ábalos com a ministre de Foment.
  Tanmateix, ha triat un perfil proper a Susana Díaz per Hisenda, María Jesús Montero (des de 2004 ha estat part dels governs de la Junta d'Andalusia, incloent-hi l'època del cas dels ERO i els cursos de formació). De moment, en el nou executiu hi ha dos catalans, un històric del socialisme com és Josep Borrell, que havia estat ministre en la darrera etapa de Felipe González, i Mertixell Batet en el Ministeri de Política Autonòmica.
  5 de juny de 2018, 17.17 h
  #1 Ah!! I em deixava de dir que si al govern, la senyora de la foto fa igual com al seu dictamen en la escandalosa Operació Castor, malament va o anirà la cosa. El què sí és cert, és que de moment l'indesitjable empresari de la llotja del bernabeu, un tal florentino, arran d'aquesta operació s'ha embutxacat 1.500 milions d'euros, i aquests suposats socialistes, abans republicans i obrers i ara monàrquics fins a les celles i capitalistes fins als genitals, sense dir ni piu